钦定古今图书集成/理学汇编/文学典/第115卷 > 刘策
## 钦定古今图书集成/理学汇编/文学典/第115卷 > 刘策

按《济南府志》：“策字愚靖，武定州人。万历辛丑进士，任
孟津令。平黄河大盗，补新城，平徭苏里，擢御史。正科
场之弊，昭楚宗之冤。历升晋阳开府。时蒲坂妖莲蠢
动，监司议剿，策不从，乃传檄曰：‘枯万骨以幸成功，吾
勿忍也’。妖民遂解散去。寻总督蓟辽，被谗归里，键户
读书，不异寒素。所著有《祥刑录》《尚友录》《六卿考》《订正
纪年》”、《五经字训》《管规》《复字刑书》《弋辅臣考》等书。